REPUBLIKA SRBIJA

NARODNA SKUPŠTINA

Odbor za ljudska i manjinska prava

i ravnopravnost polova

08 Broj: 06-971/15

16. april 2015. godine

B e o g r a d

ODBORU ZA EVROPSKE INTEGRACIJE

 Odbor za ljudska i manjinska prava i ravnopravnost polova, na 25. sednici održanoj 16. aprila 2015. godine, razmotrio je Nacrt akcionog plana za Poglavlje 23, koji je Narodnoj skupštini u ime Pregovaračke grupe za Poglavlje 23 uputio ministar pravde (broj 06-971/15, od 9. aprila 2015. godine).

 Na osnovu člana 52. Poslovnika Narodne skupštine i shodno Odluci o postupku razmatranja predloga pregovaračke pozicije u procesu pregovora o pristupanju Republike Srbije Evropskoj uniji, Odbor za ljudska i manjinska prava i ravnopravnost polova podnosi

I Z V E Š T A J

 Odbor za ljudska i manjinska prava i ravnopravnost polova je odlučio da da pozitivno mišljenje o Nacrtu akcionog plana za Poglavlje 23.

 Sednici Odbora prisustvovala je Suzana Paunović, direktor Kancelarije za ljudska i manjinska prava i predstavnik Pregovaračke grupe za Poglavlje 23, kao i Vladimir Vukićević i Darja Koturović, konsultanti pri Ministarstvu pravde.

 Za izvestioca Odbora na sednici Odbora za evropske integracije određen je Meho Omerović, predsednik Odbora.

 PREDSEDNIK ODBORA

 Meho Omerović